alexandrainst/scandi-wiki huggingface dataset:
Gaulverjahlynur

Gaulverjahlynur (Acer monspessulanum) er meðalstór hlyntegund sem er með útbreiðslu í kring um Miðjarðarhaf austur til Ísrael, jafnvel austur til Íran. Tegundin er breytileg og fjölda undirteguna hefur verið lýst, en ekki staðfestar. Hann verður 10-15 metrar að hæð.

Tilvísanir

Hlynir
Svarthlynur

Svarthlynur (Acer nigrum) er hlyntegund sem er með útbreiðslu í austurhluta N-Ameríku (miðvesturríki Bandaríkjanna, norðurhluta austurríkjanna og suðurhluta Kanada). Hann getur orðið 21 til 34 m hár. Svarthlynur er náskyldur sykurhlyni og myndar ósjaldan blendinga með honum sem eru milli þessarra tveggja tegunda í útliti. Nytjar eru þær sömu.

Tilvísanir

Hlynir
Sykurhlynur

Sykurhlynur (Acer saccharum) er hlyntegund sem er með útbreiðslu í austurhluta N-Ameríku (miðvesturríki Bandaríkjanna, norðurhluta austurríkjanna og suðurhluta Kanada). Hann getur orðið 25 til 35 m hár. Sykurhlynur er náskyldur svarthlyni og myndar ósjaldan blendinga með honum sem eru milli þessarra tveggja tegunda í útliti. Hann er einna þekktastur fyrir hlynsýróp sem er búið til úr safa hans.

Tilvísanir

Hlynir
Carmen Laforet

Carmen Laforet Díaz, fædd 6. september 1921 í Barselónu og alin upp á Gran Canaria, dáin 28. febrúar 2004 í Madrid, var spænskur höfundur sem var virkur undir og eftir spænska borgarastyrjöldin. Hún er frægust fyrir fyrstu skáldsögu hennar, Nada, sem gafst út 1944. Nada er ein mest þýdda spænska skáldsagan och Carmen hlaut spænsku bókmenntaverðlaunin Premio Nadal árið 1944. 

Íslensk þýðing Nada eftir Sigurð Sigurmundssyni frá Hvítárholti kom út 1990 og heitir á íslensku Hljómkviðan eilífa. Sigurður er líka útgefandi bókarinnar og skrifaði í formálanum að hann hafi aldrei lesið neitt annað eins á spænsku. Hann las söguna á rás eitt 1986.

Tilvísanir

Tenglar 

 Hljómkviðan eilífa í Gegni

Spænskir rithöfundar
Fólk dáið árið 2004
Fólk fætt árið 1921
Acer caesium

Acer caesium er hlyntegund sem er með útbreiðslu í Himalajafjöllum (Pakistan, Indland, Nepal og Kína). Hann verður allt að 25 metrar að hæð.

Tilvísanir

 Acer caesium Wall. ex Brandis - Trees and shrubs Online

Hlynir
Þernuætt

Þernuætt (fræðiheiti: Sterna) er ætt 13 tegunda fugla sem er ein af 22 ættkvíslum máffugla.
Linnaeus valdi ættinni nafn frá gamal-ensku en ekki latínu. Nútíðar-enska hefur glatað essinu í byrjun en það varðveitist til dæmis í Hollensku.

Lýsing 
Vængirnir eru langir og fremur útmjóir / oddóttir. Undirsíðan er ávallt hvít.

Tegundir 
Hinar 13 tegundir í flokknum þernur Sterna: 
 Fljótaþerna Sterna aurantia
 Roðaþerna, Sterna dougallii
 Áströlsk þerna, Sterna striata
 Indónesísk þerna, Sterna sumatrana
 Suður-Amerísk þerna, Sterna hirundinacea
 Sílaþerna, Sterna hirundo
 Kría, Sterna paradisaea
 Suðurhafsþerna, Sterna vittata
 Kergúlenþerna, Sterna virgata
 Tálþerna, Sterna forsteri
 Hvítkrónuð þerna, Sterna trudeaui
 Hvítkinnuð þerna Sterna repressa
 Svartbugðótt þerna, Sterna acuticauda

Tilvísanir 

Þernur
Bayer-heiti

Bayer-heiti er kerfi fyrir stjörnuheiti þar sem stjörnur fá grískan eða latneskan bókstaf ásamt latnesku nafni stjörnumerkisins þar sem stjarnan birtist í eignarfalli. Þetta nafnakerfi var búið til af þýska stjörnufræðingnum Johann Bayer árið 1603 fyrir stjörunatlasinn Uranometria. Stjörnuskrá Bayers innihélt nánast aðeins stjörnur sem sýnilegar voru frá Þýskalandi, en síðari tíma stjörnufræðingar eins og Nicolas-Louis de Lacaille og Benjamin Apthorp Gould bættu við þeim stjörnum sem aðeins sjást á suðurhveli Jarðar.

Bayer notaðist við gríska stafrófið (α - alfa, β - beta, γ - gamma, o.s.frv.) og fékk þannig 24 stafi, en ef þeir dugðu ekki til bætti hann við stöfum úr latneska stafrófinu, frá A (með hástaf til að forðast rugling við gríska α) og síðan lágstafina b, c, d o.s.frv. að undanskildum j og v. Þannig fékk hann 24 stafi í viðbót. Dæmi um Bayer-stjörnuheiti er α Tauri (borið fram „alfa tárí“) sem er stjarnan Aldebaran í Nautsmerkinu (Taurus á latínu). Algengt er að stytta heiti stjörnumerkisins í þrjá stafi. Bayer-heiti Aldebaran verður þá „α Tau“.

Röð stafanna fer gróflega eftir birtustigi stjarnanna, þannig að α er sú stjarna sem virðist björtust í hverju stjörnumerki, en á tíma Bayers var engin leið að mæla birtustig stjarna með nákvæmum hætti. Bayer notaði sex birtuflokka, þar sem fyrsti flokkur voru björtustu stjörnurnar og sjötti flokkur þær dimmustu, og raðaði stöfunum eftir þessum flokkum. Af þeim 88 stjörnumerkjum sem þekkt eru í dag eru 30 þar sem alfastjarnan er ekki bjartasta stjarnan og fjögur þeirra eru ekki með neina alfastjörnu.

Þar sem Bayer notaði einn staf fyrir stjörnupör, eins og tvístirni sem virðast ein stjarna frá Jörðu séð, hafa stjörnufræðingar bætt við brjóstvísum til aðgreiningar. Dæmi um það eru stjörnurnar π1, π2, π3, π4, π5 og π6 Orionis.

Stjörnufræði
Djúpfyrirbæri

Djúpfyrirbæri er stjarnfræðilegt fyrirbæri sem ekki er stjarna eða sólkerfisfyrirbæri (eins og reikistjarna, loftsteinn o.s.frv.). Þetta hugtak er notað um alls konar fyrirbæri sem eru vart sýnileg með berum augum eða stjörnukíkjum, eins og stjörnuþyrpingar, geimþokur og stjörnuþokur. Elsti listinn yfir slík fyrirbæri er skrá Charles Messier yfir Messier-fyrirbæri frá 1774. Skráin innihélt 103 „geimþokur“ og önnur óljós og ógreinileg fyrirbæri sem virtust vera halastjörnur (rannsóknarefni Messiers) en voru það ekki. Framfarir í þróun stjörnukíkja urðu til þess að hægt var að greina hvað þessi fyrirbæri voru, miðgeimsský, stjörnuþyrpingar og stjörnuþokur.

Tilvísanir

Stjarnfræðileg fyrirbæri
Suðurkrossinn

Suðurkrossinn (latína: Crux) er stjörnumerki í Vetrarbrautinni á suðurhimni þar sem fjórar bjartar stjörnur mynda kross. Suðurkrossinn er minnsta stjörnumerkið af 88 stjörnumerkjum nútímans en er auðgreinanlegur þar sem allar fjórar stjörnurnar eru með yfir +2.8 í birtustig. Suðurkrossinn er menningarlega mikilvægur sem tákn víða á suðurhveli Jarðar og birtist meðal annars í fánum Ástralíu, Nýja-Sjálands, Brasilíu, Papúu Nýju-Gíneu og Samóa.

Fánar með Suðurkrossinum

Tenglar
 Suðurkrossinn á Stjörnufræðivefnum

Stjörnumerki
Suðurfiskurinn

Suðurfiskurinn (latína: Piscis Austrinus) er stjörnumerki á suðurhimni. Þetta stjörnumerki hefur verið þekkt frá því í fornöld, en nútímastjörnumerkið Hegrinn var áður sporður fisksins. Bjartasta stjarna stjörnumerkisins er Fomalhaut.

Tenglar
 Suðurfiskurinn á Stjörnufræðivefnum

Stjörnumerki
Altarið (stjörnumerki)

Altarið (latína: Ara) er stjörnumerki á suðurhimni, milli Sporðdrekamerkisins, Sjónaukans, Suðurþríhyrningsins og Hornmátsins. Björtustu stjörnur merkisins eru Alfa Arae og Beta Arae. Sjö sólkerfi með reikistjörnum hafa fundist í þessu stjörnumerki, þar á meðal Mú Arae með fjórar plánetur og tvístirnið Gliese 676, einnig með fjórar.

Tenglar
 Altarið á Stjörnufræðivefnum

Stjörnumerki
Indíáninn

Indíáninn (latína: Indus) er stjörnumerki á suðurhimni sem flæmski stjörnufræðingurinn Petrus Plancius lýsti fyrst árið 1598 og teiknaði sem nakinn mann með þrjár örvar í annarri hendi og eina í hinni. Fimm stærstu stjörnur stjörnumerkisins mynda rétthyrndan þríhyrning sem hægt er að greina stærstan hluta ársins frá miðbaug og sunnar.

Tenglar
 Indíáninn á Stjörnufræðivefnum

Stjörnumerki
Blástjarnan

Blástjarnan (Vega) er bjartasta stjarnan í stjörnumerkinu Hörpunni. Bayer-heiti hennar er α Lyrae. Blástjarnan er tiltölulega nálæg, í aðeins 25 ljósára fjarlægð frá Sólu. Ásamst Arktúrusi og Síríusi er hún með björtustu stjörnum í nágrenni Sólarinnar. Hún er fimmta bjartasta stjarnan á næturhimninum og önnur bjartasta stjarna norðurhiminsins á eftir Arktúrusi. 

Harpan (stjörnumerki)
Síminn Sport

Síminn Sport er íslensk sjónvarpsstöð sem var stofnuð árið 2005 sem er rekin af Símanum. Stöðin leggur aðaláheyrslu á íþróttaefni. Stöðin sem áður hefur heitið Skjárinn sport og Enski boltinn er lokuð stöð og kostar þar að leiðandi að horfa á þjónustuna. Á stöðinni er hægt að horfa í tveimur gæðaflokkum, HD og UHD. Síminn Sport rekur einnig þrjár aðrar aukastöðvar sem heita Síminn Sport 2, Síminn Sport 3 og Síminn Sport 4 en þær sýna ekki samfella sjónvarpsdagskrá.
Íslenskar sjónvarpsstöðvar
Stofnað 2005
Íþróttir
Síminn Sport 2

Síminn Sport 2 er íslensk sjónvarpsstöð stofnuð árið 2019 rekin af Símanum sem sýnir íþróttaefni. Stöðin sýnir ekki samfella dagskrá heldur einungis staka íþróttaleiki af og til. Stöðin er aukastöð af stöðinni Síminn Sport.
Íslenskar sjónvarpsstöðvar
Stofnað 2019
Íþróttir
Síminn Sport 3

Síminn Sport 3 er íslensk sjónvarpsstöð stofnuð árið 2019 rekin af Símanum sem sýnir íþróttaefni. Stöðin sýnir ekki samfella dagskrá heldur einungis staka íþróttaleiki af og til. Stöðin er aukastöð af stöðinni Síminn Sport og Síminn Sport 2.
Íslenskar sjónvarpsstöðvar
Stofnað 2019
Síminn Sport 4

Síminn Sport 4 er íslensk sjónvarpsstöð stofnuð árið 2019 rekin af Símanum sem sýnir íþróttaefni. Stöðin sýnir ekki samfella dagskrá heldur einungis staka íþróttaleiki af og til. Stöðin er aukastöð af stöðunum Síminn Sport, Síminn Sport 2 og Síminn Sport 3.
Íslenskar sjónvarpsstöðvar
Stofnað 2019
Matthias Maurer

Matthias Josef Maurer (fæddur 18. mars 1970 í St. Wendel í þýska sambandslandinu Saarlandi) er menntaður verkfræðingur með doktorsgráðu í efnisfræði og geimfari hjá ESA.

Fyrsta geimflug hans var áætlað að vera til Alþjóðlegu geimstöðvarinnar ISS þann 31. október 2021 með SpaceX Crew-3 geimfluginu, en NASA frestaði fluginu vegna veðurs til 3. nóvember og þann 1. nóvember tilkynnti NASA að það verður aftur frestað og að flugið gæti byrjað í fyrsta lagi þann 6. nóvember 23:36 EDT. Geimskotið varð þá þann 10. nóvember 21:03 EST. Nafn ISS-leiðangurs hans, sem er gefið af ESA, er Cosmic Kiss.

Veftenglar 

 ESA - Matthias Maurer - Exploration
 Matthias Maurer (@astro_matthias) á Twitter
 Matthias Maurer á Facebook
 Matthias Maurer á Instagram
 Matthias Maurer á Flickr
 Matthias Maurer á YouTube

Tilvísanir 

Þýskir geimfarar
Danska ásatrúarfélagið

Forn Siðr – Asa- og Vanetrosamfundet i Danmark (á íslensku: Forn Siðr - Ása- og Vanatrúarfélag Danmerkur) er  danskur trúarsöfnuður sem helgaður er trú á Æsi og önnur norræn goðmögn. Söfnuðurinn var stofnaður 15. nóvember 1997, og viðurkenndur sem trúfélag 6. nóvember 2003.

Tengt efni 
 Ásatrúarfélagið

Tenglar 
Vefsíða Forn Siðr – Asa- og Vanetrosamfundet i Danmark

Ásatrú
Trúfélög í Danmörku
Otur

Otur (fræðiheiti: Lutra lutra), einnig þekktur sem Evrópskur otur, er marðardýr ættað frá Evrasíu. Hann heldur sig við vötn og ár og fæðið er að mestu fiskur.

Tenglar 

Marðarætt
Otur (norræn goðafræði)

Fyrir mannsnafnið má sjá Otur (mannsnafn).

Otur er dvergur í norrænni goðafræði (einnig nefnur Ott, Oter, Otr, Ottar, Ottarr, Otter) sem var hamskiftir og dvaldist oft í á við veiðar á fiski, í líki oturs. Hann var drepinn af Loka sem ágirntist feld hans. Faðir Oturs, konungurinn Hreiðmar vildi líf Loka í staðinn, en fékkst að lokum til að láta sér nægja svo mikið gull að þekti feldinn. Gullið olli að lokum dauða bræðra Oturs (Reginn og Fáfnir) og föður.

Sjá einnig: 
Reginn
Fáfnir

Tilvísanir 

Dvergar í norrænni goðafræði
Skepnur í norrænni goðafræði
Reginn (norræn goðafræði)

Fyrir mannsnafnið má sjá Reginn.

Reginn er dvergur í norrænni goðafræði sem var sonur Hreiðmars og bróðir Oturs og Fáfnis. Eftir dauða Oturs af völdum Loka, fékk Hreiðmar gull í sonargjöld. Fáfnir drap Hreiðmar og breytti sér í dreka. Til að ná gullinu frá Fáfni gerist Reginn smiður og fóstri Sigurðar Sigmundssonar (síðar Fáfnisbana). Tekst áætlun hans að mestu nema að Sigurður fær pata af svikum Regins og verður fyrri til.

Sjá einnig: 
Otur
Fáfnir
Sigurður Fáfnisbani

Tilvísanir 

Dvergar í norrænni goðafræði
Skepnur í norrænni goðafræði
Sílaþerna

Sílaþerna (Sterna hirundo) er náinn ættingi íslensku kríunnar sem finna má víða um heim en þó ekki á Íslandi. Hún finnst í öllum heimsálfum nema á suðurskautslandinu, einkum við sjó.

Ekki ólíkt íslensku kríunni ferðast hún mikið og heldur sig við miðbaug um vetur en á mildum svæðum upp undir heimskautsbaug á sumrin.

Á skalanum sem metur hvort tegundin er í útrýmingarhættu er hún metin á hinum endanum, sem sagt í góðum málum.

Tilvísanir 

Þernur
Roðaþerna

Roðaþerna (fræðiheiti: Sterna dougallii) er tegund af máffuglaætt, sem einkum er að finna við sjó á hitabeltissvæðum. Hún er náskyld íslensku kríunni.

Nafnið tekur hún af því að það myndast oft roði á kvið á sumrin.

Tilvísanir 

Þernur
Tálþerna

Tálþerna er farfugl sem ver sumartímanum inn til lands í Bandaríkjunum & Kanada en flytur sig um veturinn til strandsvæða sunnarlega í Bandaríkjunum, Karíbahafsins, Mexíkó og Mið-Ameríku.

Tilvísanir 

Þernur
Fljótaþerna

Fljótaþerna (Sterna aurantia) er máffugl sem finna má í Suð-austur Asíu. 

Tegundin á nokkuð undir högg að sækja og hefur stofnstærðin minnkað og er hún skilgreind sem viðkvæm tegund á lista Alþjóðlegu náttúruverndarsamtakanna - IUCN.

Tilvísanir 

Þernur
Helena Blavatsky

Helena Petrovna Blavatsky (rússneska: Yelena Petrovna Blavatskaya, fædd von Hahn; úkraínska: Olena Petrivna Blavatska; 12 ágúst 1831–8. maí 1891) var rússneskur rithöfundur sem stofnaði Guðspekifélagið árið 1875. Hún eignaðist fylgjendur víða um heim sem helsti kenningasmiður guðspekinnar.

Blavatsky fæddist inn í aðalsfjölskyldu af blönduðum rússnesk-þýskum ættum í Jekaterínóslav, þá í rússneska heimsveldinu (nú Dnipro í Úkraínu). Hún ferðaðist víða um Rússaveldi sem barn. Hún var að mestu sjálfmenntuð og fékk áhuga á vestrænni dulspeki á unglingsárunum. Samkvæmt fullyrðingum hennar síðar meir fór hún árið 1849 í fjölda langferða og heimsótti Evrópu, Ameríku og Indland. Hún hélt því einnig fram að á þessu tímabili hafi hún kynnst hópi vitringa, „meisturum hinnar fornu visku“, sem sendu hana til Shigatse í Tíbet, þar sem hún hlaut þjálfun í að öðlast dýpri skilning á samruna trúarbragða, heimspeki og vísinda. Bæði gagnrýnendur hennar samtíma og síðari ævisöguritarar hafa haldið því fram að sumar eða allar þessar ferðir hafi verið tilbúningur og að hún hafi varið þessu tímabili í Evrópu. Snemma á áttunda áratugnum tók Blavatsky þátt í spíritistahreyfingunni. Þrátt fyrir að verja raunverulega tilvist spíritískra fyrirbæra, var hún ósammála hugmyndum spíritista um að þeir sem samband næðist við væru andar látins fólks. Hún flutti til Bandaríkjanna árið 1873, vingaðist við Henry Steel Olcott og vakti athygli almennings sem miðill, en var líka ásökuð opinberlega um svik.

Árið 1875 stofnaði Blavatsky Guðspekifélagið í New York-borg ásamt Olcott og William Quan Judge. Árið 1877 gaf hún út Isis Unveiled, bók sem útlistaði guðspekilega heimssýn hennar. Blavatsky tengdi hana náið við dulspekilegar kenningar hermetíkur og nýplatónskrar heimspeki. Hún lýsti guðspeki sem „samruna vísinda, trúarbragða og heimspeki“ og lýsti því yfir að hún væri að endurvekja „forna visku“ sem lægi öllum trúarbrögðum heims til grundvallar. Árið 1880 fluttu hún og Olcott til Indlands, þar sem félagið átti í tengslum við Arya Samaj, sem var umbótahreyfing meðal hindúa. Sama ár, meðan hún var í Seylon, urðu hún og Olcott fyrsta fólkið frá Bandaríkjunum sem snerist opinberlega til búddisma. Þrátt fyrir að breska nýlendustjórnin væri þeim andsnúin breiddist guðspekin hratt út á Indlandi, en þau lentu í vandræðum eftir að Blavatsky var sökuð um að búa til yfirskilvitleg fyrirbæri með svikum. Heilsu hennar hrakaði og hún sneri aftur til Evrópu árið 1885 og stofnaði þar Blavatsky-stúkuna í London. Hún gaf þar út bókina The Secret Doctrine, athugasemdir við það sem hún hélt fram að væru forn tíbetsk handrit, auk tveggja annarra bóka, The Key to Theosophy og The Voice of the Silence. Hún lést úr inflúensu.

Blavatsky var umdeild á meðan hún lifði. Stuðningsmenn hennar litu á hana sem upplýstan speking, en gagnrýnendur hæddu hana sem loddara. Guðspekilegar kenningar hennar höfðu áhrif á útbreiðslu hugmynda hindúa og búddista á Vesturlöndum sem og þróun strauma innan vestrænnar dulspeki, eins og aríósófíu, mannspeki og nýaldarhreyfinguna.

Guðspekingar
Fólk dáið árið 1891
Fólk fætt árið 1831
Mary Cassatt

Mary Stevenson Cassatt ( /kə'sæt/; 22. maí 1844 – 14. júní 1926) var bandarískur listmálari og prentsmiður. Hún fæddist í Allegheny City, Pennsylvaníu (nú hluti af Pittsburgh), en bjó mestan hluta ævi sinnar í Frakklandi þar sem hún vingaðist við Edgar Degas og sýndi með impressjónistunum. Myndir Cassatt sýna oft félags- og einkalíf kvenna, með sérstakri áherslu á náin tengsl mæðra og barna.

Henni var lýst af Gustave Geffroy sem einni af „les trois grandes dames“ (miklu dömunum þremur) impressjónismans ásamt Marie Bracquemond og Berthe Morisot. Árið 1879 líkti Diego Martelli henni við Degas, þar sem þau reyndu bæði að sýna hreyfingu, ljós og hönnun í nútímaskilningi.

Tilvísanir

Bandarískir myndlistarmenn
Fólk dáið árið 1926
Fólk fætt árið 1844
Clydesdale F.C.

Clydesdale Football Club var skoskt knattspyrnufélag, stofnað árið 1872, sem lék til úrslita í fyrsta sinn sem keppt var um skoska bikarinn. Clydesdale F.C. var starfrækt í Glasgow og starfrækt í tengslum við samnefnt krikketfélag,

Kunnasti leikmaður Clydesdale F.C. var Robert Gardner, markvörður skoska landsliðsins í fyrsta viðurkennda landsleikum.

Skosk knattspyrnufélög
Floshlynur

Floshlynur (fræðiheiti: Acer velutinum) er hlyntegund sem er með útbreiðslu í Georgíu, Aserbaísjan og Íran). Hann verður yfir 40m hár.

Tilvísanir

Hlynir
Vale of Leven F.C.

Vale of Leven Football Club er skoskt knattspyrnufélag frá bænum Alexandria í Vestur-Dunbartonshire. Það var stofnað árið 1872, lagt niður árið 1929 en endurstofnað tíu árum síðar. Það var í hópi öflugustu liða á upphafsárum skosku knattspyrnunnar, varð þrívegis bikarmeistari og komst fjórum sinnum að auki í úrslitaleik keppninnar ár árunum 1877-90.

Saga
Nágrannaliðin Vale of Leven og Renton voru stórveldi á knattspyrnusviðinu á seinni hluta 19. aldar. Vale of Leven varð bikarmeistari þrjú ár í röð 1877-9. Árið 1878 hélt liðið suður fyrir landamærinn og sigraði ensku bikarmeistarana The Wanderers á Kennington Oval þrátt fyrir að heimamenn nytu góðs af því að leikið var eftir enskum reglum sem voru lítillega frábrugðnar þeim skosku. Auk knattspyrnu lagði félagið stund á fleiri íþróttir og vann t.a.m.meistaratitil í knattleiknum shinty árið 1879.

Þegar skosku deildarkeppninni var komið á laggirnar árið 1890 var Vale of Leven meðal stofnfélaga. Þegar þar var komið sögu stóð liðið hins vegar í skugganum af ríkari félögum frá Glasgow og grannliðinu Dumbarton. Á öðru keppnisárinu endaði Vale of Leven á botninum og tókst ekki að vinna leik. Ekkert annað lið náði þeim vafasama árangri fyrr en Brechin gerði slíkt hið sama árið 2018. Eftir þessa útreið ákvað Vale of Leven að draga sig út deildarkeppninni.

Árið 1905 hóf félagið keppni í nýstækkaðri 2. deild: Þar var liðið lengst af í basli og féll árið 1924 niður í hina skammlífu þriðju deild sem lögð var niður skömmu síðar. Við tók stutt skeið í héraðsdeildum uns félagið varð gjaldþrota árið 1929 og hvarf úr bókum skoska knattspyrnusambandsins.

Metnaðarfull tilraun var gerð til endurreisnar félagsins árið 1939 en frestun knattspyrnumóta vegna seinni heimsstyrjaldarinnar settu strik í reikninginn. Frá 2020 hefur Vale of Leven keppt í Vestur-Skotlandsdeildinni, sem samsvarar sjöunda efsta þrepi skoska fótboltapíramídans.

Titlar
Skoski bikarinn (3): 1876-77, 1877-78, 1878-79

Skosk knattspyrnufélög
Stofnað 1872
Listi yfir íslenska fjölmiðla

Eftirfarandi er listi yfir íslenska fjölmiðla og netmiðla.

Íslenskir fjölmiðlar
Íslenskir netmiðlar
Listar tengdir Íslandi
Íslenskir vefmiðlar
Cambuslang F.C.

Cambuslang Football Club var skoskt knattspyrnufélag, stofnað árið 1874 í samnefndu úthverfi Glasgow. Félagið var meðal stofnenda skosku deildarkeppninnar en hætti keppni eftir tvær leiktíðir.

Saga
Cambuslang Football Club var stofnað árið 1874 af hópi pilta. Sagan segir þó að þeir hafi fyrst þurft að keppa við samnefnt drengjalið um réttinn til að bera heitið og unnið 6:0 sigur.

Árið 1879 var Cambuslang í hópi nokkurra knattspyrnuliða í grenndinni sem komu á laggirnar knattspyrnusambandi Lanakrshire County. Sambandið stóð fyrir héraðsmóti, Lanarkshire Cup sem Cambuslang vann tvisvar en lék fjórum sinnum til úrslita áður en félagið gekk til liðs við knattspyrnusamband Glasgow fyrir leiktíðina 1887-88.

Árið 1888 komst Cambuslang alla leið í úrslit skosku bikarkeppninnar í fyrsta og eina sinn eftir að hafa unnið Abercorn F.C. í undanúrslitum, 10:0 eftir að liðin höfðu áður skilið jöfn. Ekki reyndist ferðin í úrslitin á Hampden Park ferð til fjár þar sem Renton var sigurorð með sex mörkum gegn einu. Cambuslang varð hins vegar sama ár fyrsta liðið til að vinna Glagow-bikarkeppnina eftir sigur á Rangers í úrslitum.

Skoska deildarkeppnin hóf göngu sína keppnistímabilið 1890-91. Cambuslang hafnaði í fjórða sæti að þessu sinni. Árið eftir endaði Cambuslang í næstneðsta sæti og þar sem ákveðið hafði verið að fækka keppnisliðunum úr tólf í tíu, var frekari deildarþátttaka úr sögunni. Síðar var annarri deild bætt við en Cambuslang sóttist ekki eftir þátttöku í henni. Sögu félagsins telst lokið árið 1898.

Skosk knattspyrnufélög
Antonio Conte

Antonio Conte (fæddur 31. júlí 1969) er ítalskur knattspyrnustjóri og fyrrum leikmaður. Hann er núverandi stjóri Tottenham Hotspur.

Conte var mikilvægur leikmaður Juventus og spilaði sem miðjumaður. Hann vann 5 Serie A titla og Meistaradeild Evrópu. Conte gerðist knattspyrnustjóri árið 2006. Hann hefur sem stjóri unnið titla með Juventus, Chelsea og Inter Milan.

Titlar sem leikmaður 
Juventus
Serie A: 1994–95, 1996–97, 1997–98, 2001–02, 2002–03
Coppa Italia: 1994–95
Supercoppa Italiana: 1995, 1997, 2002, 2003
UEFA Champions League: 1995–96
UEFA Cup: 1992–93
Intercontinental Cup: 1996
UEFA Intertoto Cup: 1999

Landslið
HM 1994: Silfur
EM 2000: Silfur

Titlar sem knattspyrnustjóri 
Bari
Serie B: 2008–09

Juventus
Serie A: 2011–12, 2012–13, 2013–14
Supercoppa Italiana: 2012, 2013

Chelsea
Premier League: 2016–17
FA Cup: 2017–18

Inter Milan
Serie A: 2020–21
UEFA Europa League 2. sæti: 2019–20

Ítalskir knattspyrnustjórar
Ítalskir knattspyrnumenn
Skúli Magnússon (umboðsmaður Alþingis)

Skúli Magnússon (fæddur 14. október 1969 í Reykjavík) er íslenskur lögfræðingur, dómari, dósent  við  lagadeild  Háskóla  Íslands og frá 2021 umboðsmaður Alþingis.

Einkalif
Skúli er giftur og á þrjú börn.

Lögfræðistörf
Skúli hefur starfað við Héraðsdóm Reykjavíkur, Landsrétt, og Mannréttindadómstól Evrópu.

Umboðsmaður Alþingis
Í apríl 2021 var Skúli Magnússon kosinn umboðsmaður Alþingis. Hann tók við embætti 1. maí af Tryggva Gunnarssyni, sem vék úr starfi að eigin beiðni.

Tilvísanir

Umboðsmenn Alþingis
Íslenskir dómarar
Dómarar við Mannréttindadómstól Evrópu
Thornliebank F.C.

Thornliebank Football Club var knattspyrnufélag, stofnað árið 1875 í bænum Thornliebank í Renfrewskíri í Vestur-Skotlandi. Það lék einu sinni til úrslita í bikarkeppninni, leiktíðina 1879-80. Þar tapaði liðið fyrir Queen´s Park með þremur mörkum gegn engu. Thornliebank gerðist aldrei þátttakandi í skosku deildarkeppninni og hætti starfsemi árið 1907.

Skosk knattspyrnufélög
Balkanhlynur

Balkanhlynur (fræðiheiti: Acer hyrcanum) er hlyntegund sem er með útbreiðslu í suðaustur Evrópu og vesturhluta Asíu. Hann verður um 15m hár.

Tilvísanir

Henriette Kress, Henriette's Herbarl Homepage: Acer hyrcanum — er með myndir af undirtegundunum.

Hlynir
Plágan

Plágan er plata með íslenska söngvaranum Bubba Morthens í samstarfi við íslenska plötufyrirtækið Steina ehf sem kom út 24. júlí 1981. Plágan kom út í kjölfar smáskífunnar 45rpm með hljómsveitinni Utangarðsmönnum.

Lagalisti
Segulstöðvarblús
Bólívar
Þú hefur valið
Blús fyrir Ingu
Plágan
Heróin
Elliheimilisrokk
Chile
Á afmælisútgáfu plötunnar sem kom út 6. júní 2006 bættust eftirfarandi lög við:

 Segulstöðvarblús (Ónotuð upptaka af Plágunni)
 Þú hefur valið (Ónotuð upptaka af Plágunni)
 Blús fyrir Ingu (Ónotuð upptaka af Plágunni)
 Chile (Ónotuð upptaka af Plágunni)
 Segulstöðvarblús (Upptaka frá RÚV 1. desember 1979)
 Bólivar (Upptaka frá RÚV 23. janúar 1980)

Bubbi Morthens
Hljómplötur gefnar út árið 1981
Acer heldreichii

Acer heldreichii er hlyntegund sem er með útbreiðslu á Balkanskaga. Hann verður um 25 metrar að hæð. Hann blandast auðveldlega garðahlyn.

Tilvísanir

Hlynir
Acer sempervirens

Acer sempervirens er hlyntegund sem er með útbreiðslu á suður Grikklandi og Tyrklandi og á eyjum Eyjahafs. Hann verður um 10 metrar að hæð.

Tilvísanir

Hlynir